Eksklaven Himberg i Sandefjord kommune er fullstendig omsluttet av Larvik kommune. I 2006 bodde det rundt 40 personer i den 1,4 km² store enklaven. Tønsberg kommune har en liten eksklave som er fullstendig omsluttet av Horten kommune ved Undrumsdal. Eksklaven omfatter tomtene Knudstadveien 72, 74, 76 og 78, og Solerødveien 311, 340, 356, 358 og 368. Den tettbebodde øya Husøy i Tønsberg kommune er en enklave (kvasienklave) da øya kun har veiforbindelse via Færder kommune.